Diari Oficial de la Generalitat Valenciana


Sumari del DOGV 9527, del 06-02-2023 (2023/1109)

Extracte de la Resolució de 25 de gener de 2023, del rector de la Universitat Politècnica de València, per la qual es convoquen les ajudes del Programa de mobilitat Erasmus+ per a mobilitats físiques de curta duració d'estudiants i estudiantes en Programes Intensius Combinats (BIP) del Projecte 8446-6-YU76-YE120-ZJK-786893826.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9527

Data del DOGV
:   06-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1109


Data del document
:   25-01-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 25 de gener de 2023, del rector de la Universitat Politècnica de València, per la qual es convoquen les ajudes del Programa de mobilitat Erasmus+ per a mobilitats físiques de curta duració d'estudiants i estudiantes en Programes Intensius Combinats (BIP) del Projecte 0993-4-VV38-SW943-ABO-301227050. [2023/1109]  
BDNS (identif.): 673560.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/673560  
  
Primera. Objecte de la convocatòria  
Les Escoles i Facultats de la Universitat Politècnica de València (UPV) mantenen diversos convenis d'intercanvi amb universitats dins del marc europeu del programa Erasmus+ per a la realització de Programes Intensius Combinats, d'ara en avant «BIPs» (de l'anglés Blended Intensive Programmes). Els BIPs són programes que promouen la col·laboració entre universitats sòcies per a la creació d'un projecte educatiu que combine l'ensenyament/aprenentatge col·laboratiu en línia entre l'alumnat d'aquestes universitats amb un període de mobilitat de curta duració.  
Amb la present convocatòria es pretén dotar de finançament a l'estudiantat de la UPV que ha sigut admés per la institució Erasmus+ sòcia per a cursar un BIP durant el període de vigència del projecte Erasmus+ concedit a la UPV 9991-1-XH41-RW370-YMP-250294670, entre l'1 de juny de 2022 i el 31 de juliol de 2024.  
  
Segona. Crèdit pressupostari i quantia de les ajudes  
La present convocatòria de beques es finançarà amb càrrec a la partida pressupostària 597438354/422/47400 de l'Oficina de Programes Internacionals d'Intercanvi en l'exercici pressupostari 2023 per un import màxim de 50.000,00 euros.  
L'import total màxim i la concessió de les ajudes estaran condicionats a l'existència de crèdit adequat i suficient en el pressupost de la Universitat Politècnica de València en l'exercici 2023.  
L'estudiantat beneficiari rebrà una quantitat diària d'acord amb les normes de finançament per a les mobilitats físiques de curta duració per a estudiants establida pel Servei Espanyol per a la Internacionalització de l'Educació (SEPIE) per als projectes de la convocatòria 2022, que s'estableix en 70 euros/dia.  
Amb independència de la duració real de l'estada, que quedarà determinada per la institució sòcia Erasmus+, es finançaran com a màxim 5 dies d'estada. S'afegiran 2 dies addicionals de finançament per al viatge.  
Existeixen ajudes addicionals per a «estudiants amb menys oportunitats».  
  
Tercera. Destinataris  
Aquestes beques es dirigeixen a estudiants d'una titulació oficial de la Universitat Politècnica de València que complisquen els requisits de participació de la convocatòria.  
  
Quarta. Bases reguladores  
Accessibles en http://www.upv.es/entidades/opii/infoweb/pi/info/1185287normalc.html  
  
Quinta. Termini presentació sol·licituds  
Les sol·licituds per a participar en aquesta convocatòria es presentaran a través del sistema de gestió de convocatòries de l'aplicació AIRE. La presentació de la sol·licitud suposa l'acceptació de les bases de la convocatòria.  
El termini de presentació de sol·licituds en la plataforma AIRE estarà obert des de l'endemà a la publicació d'aquesta convocatòria en el Diari Oficial de la Generalitat Valenciana (DOGV) fins al 31 de maig de 2024, amb cinc períodes de resolució.  
  
València, 25 de gener de 2023.- El vicerector d'Internacionalització i Comunicació (p. d. de signatura del rector d'1 de juny de 2021): José Francisco Monserrat del Río.